Aliy Zirkle

Aliy Zirkle (New Hampshire, 1970) estatubatuar kirolaria da, mushing kirola egiten duena. Lera-txakurren Yukon Quest lasterketa irabazi zuen lehen emakumezkoa izan zen.

 Kirol ibilbidea 
20 urte zituela Bettles (Alaska) herrira joan zen bizitzera eta mushing kirola ezagutu zuen. Sei txakur hartu zituen eta entrenatzen hasi zen.

1998an hartu zuen parte lehen aldiz Yukon Quest lasterketan eta 2000 urtean lasterketa hori irabazten duen lehen emakumea izan zen. 10 egun 22 ordu eta 57 minutu behar izan zituen. Iditarod lasterketa da mushingeko beste lasterketa handia eta hiru aldiz jarraian izan zen bigarrena, 2012an, 2013an eta 2014an. Iditarod lasterketan ematen den Leonhard Seppala Humanitarian saria bost aldiz irabazi du. Sari honek txakurrak tratatzeko ereduzko modua saritzen du.

2016ko Iditarod lasterketan gizonezko batek snowmobilarekin Aliy Zirkleren eta lehiakide zuen Jeff King-en lerak jo zituen eta Kingen txakur bat hil zuen.

Guztira 14 aldiz amaitu du Iditarod lasterketa eta hirutan Yukon Quest. 

 Palmaresa 
 Yukon Quest (1): 2000
 Iditarod (0): bigarren 2012an, 2013an eta 2014an.
 Sariak:
 Spirit of the North (1): 1999
 Leonhard Seppala Humanitarian (5): 2005, 2011, 2016, 2018, 2019
 Alaska Gold Coast (2): 2012, 2014
 Spirit of Alaska (1): 2012
 Fish First (1): 2014
 GCI Dorothy G. Page Halfway (1): 2019

 Erreferentziak 

 Kanpo estekak 

Kategoria:New Hampshiretarrak
Kategoria:Ameriketako Estatu Batuetako kirolariak
Kategoria:Lera-txakur lasterketa